VIBHA  ลุยซื้อกิจการโรงพยาบาลขนาดเล็ก
VIBHA&nbsp; ลุยซื้อกิจการโรงพยาบาลขนาดเล็กหวังปั้นมาร์เก็คแคปหมื่นล้าน
31 มี.ค. 2554

VIBHA  ลุยซื้อกิจการโรงพยาบาลขนาดเล็กหวังปั้นมาร์เก็คแคปหมื่นล้าน
นายชัยสิทธิ์ วิริยะเมตตากุล กรรมการผู้จัดการ บริษัท โรงพยาบาลวิภาวดี  VIBHA  เปิดเผยว่า บริษัทมีเป้าหมายชัดเจนที่จะซื้อกิจการโรงพยาบาลที่มีขนาดเล็กกว่าเพื่อเพิ่มมูลค่าหลักทรัพย์ตามราคาตลาดรวม(มาร์เก็ตแคป)ให้ได้1หมื่นล้านบาทภายใน2ปีนี้จากปัจจุบันหลังเข้าซื้อโรงพยาบาลเชียงใหม่ราม ธุรกิจการแพทย์ทำให้มาร์เก็คแคปเพิ่มจาก 3,000 ล้านบาทขึ้นมาอยู่ที่5,000 ล้านบาท
"ในการเข้าซื้อกิจการของบริษัทหวังจะใช้วิธีการแลกหุ้นดังนั้นจะไม่ใช้เงินทุนมากนักและไม่มีความจำเป้ฯต้องเพิ่มทุน ส่วนการเข้าซื้อโรงพยาบามเชียงใหม่รามธุรกิจการแพทย์นั้นมีวงเงินกู้จากธนาคารพาณิชย์อยู่แล้ว  กว่า1,800 ล้านบาทซึ่งสุดท้ายคาดว่าจะไม่มีการเบิกเงินกู้แต่อย่างใด"กรรมการผู้จัดการกล่าวว่า การเข้าซื้อการจะเป็นแนวทางที่ทำให้บริษัทเติบโตได้อย่างรวมดเร็วและมีขนาดใหญ่มากพอที่จะดึงดูดให้โรงพยาบาลขนาดใหญ่เข้ามาควบรวมกิจการ ซึ่งหากยังมีขนาดเล็กก็มีโอกาสน้อยในการเจรจา 
สำหรับ ปีนี้บริษัทฯ ตั้งเป้ารายได้จากการรักษาไว้ที่ 1,500 ล้านบาท เพิ่มขึ้น 15.64% จากปีก่อนที่มีรายได้จากการรักษา 1,297.13 ล้านบาท และหากสามารถทำการซื้อกิจการของเชียงใหม่รามธุรกิจการแพทย์สำเร็จรายได้อาจกระโดดขึ้นมาอยู่ที่ 3,200 -3,500 ล้านบาท
นอกจากนี้บริษัทฯ ยังมีแผนใช้เงินลงทุนปีนี้ 510 ล้านบาท ก่อสร้างอาคารใหม่ 25 ปี กว่า 400 ล้านบาท และอีก 80 ล้านบาท ซื้อเครื่องมือแพทย์และอุปกรณ์อื่น ซึ่งการลงทุนดังกล่าวทำให้โรงพยาบาลวิภาวดีมีห้องตรวจเพิ่มขึ้นรวมเป็น 155 ห้อง และห้องพักผู้ป่วย 288 ห้อง    
ล่าสุด บริษัทฯ ฉลองครบรอบ 25 ปีของการก่อตั้งโรงพยาบาลวิภาวดี จึงได้เปิดตัวทีมแพทย์ 25 สาขา พร้อมโชว์ผลประกอบการปี 2553 มีรายได้รวม 1427.50 ล้านบาท กำไรสุทธิ 169.09 ล้านบาท